Atletico Madrid fékk Osasuna í heimsókn í síðasta leik dagsins í spænsku úrvalsdeildinni . Atletico Madrid hefur ekki verið að bjóða upp á mikla markaleiki í vetur og hafði aðeins skorað eitt mark í síðustu þremur leikjum sínum í spænsku úrvalsdeildinni þegar kom að leiknum í kvöld . Fyrri hálfleikurinn var markalaus en á 67. mínútu dró til tíðinda þegar Alvaro Morata kom heimamönnum á bragðið . Bjuggust áhorfendur leiksins á Wanda Metropolitano leikvangnum væntanlega ekki við fleiri mörkum . Saul Niguez tvöfaldaði hins vegar forystuna skömmu síðar þegar hann skoraði eftir undirbúning Angel Correa . Lokatölur 2 - 0 fyrir Atletico Madrid sem er í fjórða sæti deildarinnar , sex stigum á eftir toppliði Barcelona . Atletico hefur skorað 18 mörk í 17 leikjum sínum á tímabilinu en til samanburðar má benda á að Barcelona hefur skorað 43 mörk í 16 leikjum .